12.05.2020.

**Kopsavilkums par SIA ,,Ogres Namsaimnieks” siltumenerģijas**

**apgādes pakalpojumu tarifu projektu**

Sabiedrības ar ierobežotu atbildību ,,Ogres Namsaimnieks” (turpmāk – SIA ,,Ogres Namsaimnieks”) siltumenerģijas apgādes tarifu projekts iesniegts Sabiedrisko pakalpojumu regulēšanas komisijā (turpmāk – Regulators) 2019.gada 22.maijā un 2019.gada 30.maijā, 6.augustā, 3.oktobrī, 7.oktobrī, 3.decembrī, 11.decembrī, 13.decembrī, 2020.gada 8.janvārī, 18.februārī, 21.februārī, 11.martā, 17.aprīlī un 10.maijā saņēma papildu informāciju, izmaksu pamatojošos dokumentus un tarifu projekta precizējumu (turpmāk – tarifu projekts).

Tarifu projekts ir iesniegts sakarā 2018.gada 1.jūlijā pabeigto Aģentūras reorganizāciju, kā rezultātā izveidots jauns komersants SIA ,,Ogres Namsaimnieks”, kas nodarbojas ar regulējamo siltumapgādes pakalpojumu sniegšanu, neregulējamo komercpakalpojumu sniegšanu siltumapgādē un ar namu apsaimniekošanu.

Komersants tarifu projektā ir aprēķinājis divdaļīgu tarifu gan ar neparedzētajām izmaksām iepirktās siltumenerģijas un kurināmā cenu izmaiņu rezultātā 12 mēnešu periodam (turpmāk - terminētais tarifs), gan bez tām.

Tarifu projektā ir iekļautas siltumenerģijas ražošanas, pārvades un sadales un tirdzniecības izmaksas, un attiecīgi noteikti šo pakalpojumu tarifi.

Pašlaik SIA ,,Ogres Namsaimnieks” piemēro Aģentūras 2017./2018.gada apkures sezonai noteikto siltumenerģijas cenu atkarīgā no dabasgāzes tirdzniecības cenas.

2020.gada 8.maijā SIA ,,Ogres Namsaimnieks” iesniegusi tarifu projekta precizējumu, kurā aprēķinātā divdaļīgā siltumenerģijas gala tarifa siltumenerģijas komponente ar dabasgāzes akcīzes nodokļa komponenti ir **38,04 EUR/MWh** (par 2,65 EUR/MWh jeb par 6,5%mazāks,salīdzinot ar sākotnēji iesniegto tarifu projektu), bet siltumenerģijas gala tarifa jaudas maksa ir **21,70 tūkst. EUR/MW** (0,64 tūkst. EUR/MW jeb par 2,9% mazāk, salīdzinot ar sākotnēji iesniegto tarifu projektu). Savukārt terminētajā tarifu projektā aprēķinātā divdaļīgā siltumenerģijas gala tarifa siltumenerģijas komponente ar dabasgāzes akcīzes nodokļa komponenti ir **39,86 EUR/MWh**, betsiltumenerģijas gala tarifa jaudas maksa ir **21,70 tūkst. EUR/MW** (skat. 1.tabulu).

1.tabula

|  | Tarifu projekts | Sākotnējais tarifu projekts | Terminētais tarifu projekts | Sākotnējais terminētais tarifu projekts |
| --- | --- | --- | --- | --- |
| Ražošanas divdaļīgā tarifa siltumenerģijas komponente EUR/MWh | 31,56 | 33,34 | 33,12 | 33,34 |
| Ražošanas divdaļīgā tarifa siltuma jaudas maksa tūkst.EUR/MW | 6,23 | 5,58 | 6,23 | 9,1 |
| Pārvades un sadales tarifa siltumenerģijas komponente EUR/MWh | 5,86 | 6,7 | 6,12 | 6,95 |
| Pārvades un sadales tarifa siltuma jaudas maksa tūkst.EUR/MW | 11,83 | 12,84 | 11,83 | 13,32 |
| Tirdzniecības tarifa siltuma jaudas maksa tūkst.EUR/MW | 3,64 | 3,92 | 3,64 | 3,92 |
| Dabasgāzes akcīzes nodokļa komponente EUR/MWh | 0,62 | 0,65 | 0,62 | 0,65 |
| **Siltumenerģijas gala tarifa siltumenerģijas komponente ar dabasgāzes akcīzes nodokļa komponenti EUR/MWh** | **38,04** | **40,69** | **39,86** | **40,93** |
| **Siltumenerģijas gala tarifa siltuma jaudas maksa tūkst.EUR/MW** | **21,70** | **22,34** | **21,70** | **26,34** |
| **Siltumenerģijas gala tarifs viendaļīga tarifa gadījumā ar dabasgāzes akcīzes nodokļa komponenti EUR/MWh** | **48,89** | **51,48** | **50,71** | **53,47** |

Tarifu projektā, salīdzinot ar sākotnēji iesniegto tarifu projektu, samazināts lietotājiem nodotās siltumenerģijas apjoms, samazināts iepirktās siltumenerģijas apjoms, samazināts pašu saražotās siltumenerģijas apjoms un pārskatītas izmaksu pozīcijas, kā rezultātā ir izmaksu samazinājums par 322,7 tūkst. EUR.

Pēdējo trīs gadu vidējie apjomi, sākotnēji iesniegtajā tarifu projektā un tarifu projektā plānotie siltumenerģijas apjomi sniegti 2.tabulā.

2.tabula

|  |  |  |  |  |  |
| --- | --- | --- | --- | --- | --- |
| Rādītāji | 2017.-2019.g. vidējais | Sākotnēji iesniegtais tarifu projekts | Tarifu projekts | Izmaiņas pret vidējo | |
| MWh | % |
| Lietotājiem nodotā siltumenerģija, (MWh) | 83 224 | 85 501 | 83 365 | 142 | 0,2% |
| Pārvades un sadales zudumi, (MWh) | 14 193 | 13 969 | 13 924 | -269 | -1,9% |
| Iepirktā siltumenerģija, (MWh) | 74 329 | 70 972 | 70 449 | -3 880 | -5,2% |
| Siltumtīklos nodotā siltumenerģija (MWh) | 97 428 | 99 471 | 97 289 | -139 | -0,1% |
| Saražotais un no katlu mājas nodotais siltumenerģijas daudzums (MWh) | 23 100 | 28 498 | 26 840 | 3 741 | 16,2% |
| Īpatnējie pārvades un sadales zudumi, (%) | 14,6% | 14,0% | 14,3% |  | -0,3% |

# Terminētais tarifu projekts

SIA ,,Ogres Namsaimnieks” iesniegusi terminēto tarifu projektu – tarifu projekta aprēķinu ar neparedzēto izdevumu korekciju, kurā saskaņā ar Metodikas 26.punktu iekļauti neparedzētie izdevumi no iepirktās siltumenerģijas cenu pieauguma. Aprēķinātais izmaksu pieaugums no iepirktās siltumenerģijas cenu pieauguma 152,1 tūkst. EUR ir attiecināts uz vienu gadu.

Līdz ar to ir aprēķināti divi divdaļīgie siltumenerģijas gala tarifi – siltumenerģijas gala tarifa siltumenerģijas komponente **39,86 EUR/MWh** ar dabasgāzes akcīzes nodokļa komponenti un siltumenerģijas gala tarifa siltuma jaudas maksa **21,70 tūkst. EUR/MW** vienam gadam un siltumenerģijas gala tarifa siltumenerģijas komponente **38,04 EUR/MWh** ar dabasgāzes akcīzes nodokļa komponenti un siltumenerģijas gala tarifa siltuma jaudas maksa **21,70 tūkst. EUR/MW** bez termiņa.

Tarifu projekta un tarifu projekta aprēķina ar neparedzēto izdevumu korekciju salīdzinājums ir sniegts 3.tabulā.

3.tabula

| Rādītāji | Tarifu projekts | Terminētais tarifu projekts |
| --- | --- | --- |
| Mainīgās izmaksas, tūkst. EUR | 3119,1 | 3119,1 |
| Pastāvīgās izmaksas, tūkst. EUR | 722,5 | 722,5 |
| Bruto peļņa, tūkst. EUR | 182,1 | 182,1 |
| Neparedzētās izmaksas, tūkst. EUR |  | 152,1 |
| Uz siltumenerģijas apgādi attiecināmās izmaksas, tūkst. EUR | 4023,6 | 4175,7 |

# Tarifu projekta izmaksas

Tarifu projektā plānotās izmaksas salīdzinātas ar 2019.gada faktiskajām izmaksām, jo tās nav korekti salīdzināt ar izmaksām Ogres novada pašvaldības noteiktajā siltumenerģijas tarifā, ko SIA ,,Ogres Namsaimnieks” piemēro kopš uzsāka siltumenerģijas apgādes pakalpojumu sniegšanu 2018.gada vidū, reorganizācijas procesā pārņemot pašvaldības aģentūras funkcijas. Iepriekšējā perioda faktiskās izmaksas un tarifu projektā tarifus veidojošās izmaksas un to salīdzinājums atspoguļots 4. un 5.tabulā

4.tabula

| Mainīgās izmaksas | 2019.gads, tūkst. EUR | Sākotnēji iesniegtais tarifu projekts, tūkst. EUR | Tarifu projekts tūkst. EUR | % no kopējām izmaksām | Izmaiņas pret faktu | |
| --- | --- | --- | --- | --- | --- | --- |
| tūkst. EUR | % |
| Kurināmā izmaksas | 722,6 | 952,3 | 783,2 | 19,5% | 60,6 | 8,4% |
| Dabas resursu nodoklis | 19,0 | 20,1 | 19,3 | 0,5% | 0,3 | 1,4% |
| Elektroenerģijas izmaksas | 60,3 | 71,0 | 51,7 | 1,3% | -8,6 | -14,3% |
| Ūdens un ķimikāliju izmaksas | 1,1 | 15,7 | 6,1 | 0,2% | 4,9 | 431,6% |
| Iepirktās siltumenerģijas izmaksas | 2323,0 | 2330,8 | 2258,9 | 56,1% | -64,1 | -2,8% |
| **Mainīgās izmaksas kopā** | **3126,0** | **3389,9** | **3119,1** | **77,5%** | **-7,0** | **-0,2%** |

5.tabula

| Pastāvīgās izmaksas | 2019.gads, tūkst. EUR | Sākotnēji iesniegtais tarifu projekts, tūkst. EUR | Tarifu projekts tūkst. EUR | % no kopējām izmaksām | Izmaiņas pret faktu | |
| --- | --- | --- | --- | --- | --- | --- |
| tūkst. EUR | % |
| Darba samaksa ar sociālo nodokli | 291,0 | 309,7 | 322,3 | 8,0% | 31,3 | 10,8% |
| Iekārtu remontu un uzturēšanas izmaksas | 83,2 | 97,7 | 87,1 | 2,2% | 3,9 | 4,7% |
| Pamatlīdzekļu nolietojums | 211,6 | 221,5 | 211,5 | 5,3% | -0,1 | -0,1% |
| Apdrošināšana | 0,6 | 0,6 | 3,7 | 0,1% | 3,1 | 516,2% |
| Pārējās pastāvīgās izmaksas | 102,9 | 114,1 | 97,9 | 2,4% | -5,0 | -4,9% |
| Pastāvīgās izmaksas kopā | **689,3** | **743,6** | **722,5** | **18,0%** | 33,2 | 4,8% |
| Peļņa | -155,0 | 212,8 | 182,1 | 4,5% | 337,1 | 217,5% |
| **Izmaksas kopā** | **3970,3** | **4346,3** | **4023,6** | **100,0%** | **53,3** | **1,3%** |